google/wiki40b huggingface dataset:
Norsk barnelegeforening

Norsk barnelegeforening (Barnelegeforeningen) er den norske spesialistforeningen for pediatere (barneleger).

Historie

Foreningen ble stiftet 19. mai 1919 som Norsk Pediatrisk Selskap, og hadde som formål å fremme interessen for vitenskapelig arbeid innen pediatri. Stiftelsen skjedde under en bankett på Grand Hotel i anledning Axel Johannessens 70-årsdag, og selskapet holdt sitt første møte på Rikshospitalets barneavdeling i oktober samme år. Axel Johannessen var professor ved Det Kongelige Frederiks Universitet og grunnlegger av pediatrifaget ved universitetet. Han ble selskapets første formann. Norsk Pediatrisk Selskap var opprinnelig en frittstående organisasjon, men etablerte senere samarbeid med Den norske lægeforening og ble en spesialforening innen lægeforeningen i 1928.
Foreningen skiftet navn til Norsk barnelegeforening på 1990-tallet. Foreningens engelske navn er Norwegian Society of Pediatricians. Det tidligere navnet ble oversatt som Norwegian Pediatric Society.
Foreningen er tilsluttet Den norske lægeforening. Medlemstallet var 845 pr. 1. februar 2012. Av medlemmene var 593 barneleger (godkjente spesialister i pediatri), hvorav 494 yrkesaktive. De resterende medlemmene var i hovedsak leger i utdannelsesstilling. 21 medlemmer var spesialister i andre fag enn pediatri. Rundt 100 medlemmer hadde doktorgrad.
Sammen med Barneombudet deler Norsk barnelegeforening ut Barnehelseprisen. Styret i Norsk barnelegeforening er representert i en rekke organer og utvalg i og utenfor Den norske lægeforening. I 1970 fikk barnelegeforeningen ansvaret for å foreslå sammensetningen av spesialitetskomiteen i pediatri.

Paidos – Tidsskrift for Norsk barnelegeforening

Paidos – Tidsskrift for Norsk barnelegeforening (paidos: gresk for barn, samme ord som pediatri kommer av) er Norsk barnelegeforenings tidsskrift. Det har ISSN 1503-867X. Det utkommer (pr. 2009) med fire numre i året i et opplag på 800 som sendes til medlemmer av Norsk barnelegeforening og enkelte andre. Tidsskriftet ble etablert i 1983.
Giuseppe Parini

Biografi

Etter presteeksamen, som ikke førte til prestevielse idet han hadde store helseproblemer med lammelser, virket Parini som informator i adelige hus. Sitt intime kjennskap av disse miljøer utnyttet han i sitt mest berømte verk, Il giorno (1763-1766), et satirisk epos som skildrer en ung adelsmanns dag fra morgen til kveld. I opplysningstidens ånd har Parini også skrevet en rekke andre verk på prosa og vers, blant annet oder. Hans Opere ble utgitt 1801-1804.
Norgesmesterskapet på ski 1940

NM på ski 1940 ble arrangert på Raufoss i 1940.
Microplocia

Utseende

Små, mørke trebukker, gjerne med hvite flekker. Oversiden er kraftig og nokså tett punktert. Antennene er omtrent så lange som kroppen. Pronotum er tønneformet. Dekkvingene er nesten jevnbrede, beina ikke særlig kraftige.

Utbredelse

Slekten er utbredt fra Vietnam i vest til Ny-Guinea i øst.
Simeon av Russland

Delingen av Ivan Is arveland

Simeon var den eldste sønnen til Ivan I. Etter farens død fikk Simeon, likesom hver av hans brødre og som Ivans enke, hver sin fjerdedel av Fyrstedømmet Moskva. Til Simeons arvedel var imidlertid alle de viktigste byene: Moskva, Mozjajsk og Kolomna, og dessuten storfyrsteverdigheten over Vladimir. Mulige familiestridigheter unnvek han ved en fordragelig regulering med sine lillebrødre. Slik gav de avkall på å utøve overhøyhet over sine områder; de beholdt imidlertid alle inntekter derfra.

Storfyrste

Etter å ha blitt storfyrste av Moskva (1340) fikk Simeon tillatelse fra den Gyldne horde å innta den fyrstelige tronen i Vladimir (1341), men Moskva forble riktets hovedstad. I sin utenrkespolitikk orienterte han seg rundt Horden og førte kamp mot Litauen (felttoget til Smolensk i 1351). Hans felttog mot Torzhok (1341) styrket hans makt i Novgorod og lae grunnen til Moskvas senere ødeleggelse av republikken.

Pesten

Svartedauden var kjent i det som i dag er det sørlige Russland og i Ukraina så tidlig som i 1346. Den rammet Skandinavia i 1349, Pskov i begynnelsen av  1352 og Novgorod i august 1352; ved årets utgang var, fortelles det, to tredjedeler av Pskov døde. Det samme mønsteret gjentok seg i Litauen og i det nordøstlige Rissland. 
I 1353 ankom pestsykdommen Moskva. Den tok livet av metropolitanerkebiskop Theognostus, Simeon, hans to sønner, og hans bror Andrej som bare overlevde Simeon med seks uker. Før sin død rakk han å innsette Aleksius som metropoliten av Moskva, etter den pestdøde Theognostus, og sikret sin enke økonomisk.  Simeons testamente ansees som den første bruk av papir i Russland; tisligere var det pergament som ble benyttet. 
Simeon er begravet i Arkhangelskkatedralen i Kreml. Kort forut for sin død hadde han avlagt klosterløfte.
Heinzelnisse

Heinzelnisse er en nettside hvor du kan oversette fra- og til norsk (bokmål) og tysk. Siden har også et program som kan hjelpe deg å forbedre gloser, man får tilfeldige gloser som skal oversettes fra norsk til tysk eller omvendt. Heinzelnisse er en blanding av heinzelmännchen og husnisse, begge bygger på samme karakter; De hjelper til hvis man er snill mot dem, er man ikke det kan de bli slemme.
På siden er det også et forum hvor spørsmål kan stilles.
Lycosa clarissa

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Vanlig skivesnegl

Utseende

Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp. Det er snodd mot venstre i motsetning til de fleste andre snegler som har høyrevridd skall.  Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. De fleste skal er høyrevridde, men noen (skivesnegler og blæresnegler) er venstrevridde. Lungeåpningen er på venstre side. Mål er skallhøyde og nummer er vridninger.  
Alle skivesnegler har hemoglobin i blodet og har derfor en mer eller mindre gjenkjennelig rød farge.

Levevis

Vanlig skivesnegl finnes i ferskvann og legger gjennomsiktige egg innkapslet i faste, geleaktige klaser på planter, steiner og andre objekter.
Ajax-kvartalet

Ajax-kvartalet, svensk: Kvarteret Ajax, er et kvartal i Gamla stan i Stockholm. Kvartalet er omgitt av Ankargränd i nord, Trångsund i øst, Prästgatan i vest og Spektens gränd i sør. Kvartalet består av seks bygårder. Overfor kvartalet ligger den gamle børsbygningen.

Navnet

Nesten alle kvartalsnavn i Gamla stan ble til i løpet av 1600-tallet og senere, de er oppkalt etter hendelser og personer (hovedsakelig guder) i gresk og romersk mytologi. "Ajax" eller "Aias" (gresk Αἴας) var i gresk mytologi en av hovedheltene i den trojanske krig.

Kvartalet

Kvartalet fikk sin nåværende størrelse i 1675 da området mellom Solgränd og Ankargränd ble delt i to kvartaler: Ajax-kvartalet og Aesculapius-kvartalet. Et av de nybygde husene i nåværende Ajax 3 ble i 1685 solgt til den tyskfødte handelsmannen Gert Specht. Etter ham og med svensk forvrengning av etternavnet ble smuget kalt Spektens gränd. På 1700-tallet var handelsmannen Marcus Anckar eier av huset på hjørnet Prästgatan/Ankargränd. Her drev han et såkalt gårkök som het Ankaret, og som ga smuget sitt navn.
Huset Ajax 1 (Trångsund 8/Ankargränd) kalles Frans Carrés hus etter handelsmannen Frans Carré (1714−1766). På 1750-tallet fikk han renovert huset. I 1903 lå J. Wesselhöfts frukthandel i første etasje, nå har Stockholms stadsmission et utsalgssted der.
I eiendommen Ajax 4 (Spektens gränd 2) med gatelykter foran inngangen hadde Olga Raphael-Linden sitt atelier på 1960-tallet. Her er det en liten forgård som kom til i 1901 da huset ble bygget om og fasaden ble flyttet noen meter innover fra gatelinjen.
Kvinneligaen 2012/13

Kvinneligaen 2012/13 var det øverste nivået i norsk basketball for kvinner i 2012/13-sesongen. Ullern vant ligaen foran Gimle og Ammerud.
Shaanxi

Romanisering og navn

Etter Hanyu Pinyin-reglene skulle man, dersom man ikke medtok tonemerkene, for både Shaanxi og naboprovinsen Shanxi ha stavet navnene som «Shanxi»; forskjellen er i tonene: Shānxī og Shǎnxī. For at forskjellen skulle være tydelig også uten tonemerker, valgte man  stavingen «Shaanxi» (dette er forsåvidt også i pakt med romaniseringen Gwoyeu Romatzyh utviklet av Yuen Ren Chao) for provinsen Shǎnxī, mens «Shanxi» benyttes for provinsen Shānxī. 
Med dette er «Shaanxi» det eneste kinesiske provinsnavnet som ikke romaniseres etter pinyin-regler.
Navnet kommer fra fylket 陕 Shǎn, et fylke som ligger i naboprovinsen Henan, og fra 西 Xi, som betyr «vest». Det gir: «Vest for [fylket] Shan».

Historie

De første mennesker bosatte seg her for 1,15 millioner år siden og trengte så nedover og øst langs Guleelven. Shaanxi anses som en av de betydeligste vugger for den kinesiske sivilisasjon. Over 13 dynastier har hatt sine residenser i området, blant dem Zhou-, Qin-, Han- og Tang-dynastiene.
Den 2. februar 1556 ble provinsen rammet av det som anses å ha vært historiens kraftigste jordskjelv. Også naboprovinsene ble rammet; 830.000 menneskeliv gikk tapt.
Under dunganopprørene ble provinshovedstaden Xi’an i 1862 beleiret av inntrengende Taiping-opprørere fra sør, og året etter av muslimske hui. Frem til 1872 kontrollerte hui-kineserne særlig provinsens nordlige og vestlige deler, men også noen områder sørpå, og andre deler av det nordlige Kina. Under disse muslimske opprørene ble mange millioner drept, både hui- og han-kinesere. Dat det hele var over, var det svært få muslimer igjen i Shaanxi. 
Mot slutten av 1911 ble også Xi'an grepet av revolusjonsbølgen, og provinsen Shaanxi erklærte seg uavhengig fra den keiserlige sentralregjering. Etter opprettelsen av Republikken Kina ble Shaanxi fra 1916 borgerkrigsslagmark mellom de nordlige militarister, kuomintangstyrker og kommunistiske styrker. Ca 1920 var det Anhui-klikken som dominerte, men rundt 1924 styrte Zhiligeneralene og 1926 Kuominchun. I den nordlige delen av provinsen etablerte kommunistene sitt sterke støttepunkt og sentrum i og rundt Yan'an i 1935 – område var endepunktet for «den lange marsjen».

Geografi og klima

Den nordlige del av Shaanxi er del av en ørken som dominerer store deler av Indre Mongolia. Sønnenfor, i provinsens sentrale deler,  er den av det nordkinesiske løssplatået. Qinlingfjellene løper på tvers, fra øst til vest, i de sørlige sentrale deler, og sør for fjellene er klimaet subtropisk.  
Det nordlige Shaanxi er kaldt om vinteren, og svært varmt om sommeren. Vinter og vår er tørre årstider. Den sørlige del av provinsen får mnest regn. 
Årlig middeltemperatur er mellom  9°C og 16°C – i januar er spennet mellom  −11°C til 3.5°C, og i juni fra 21°C til 28°C.
Norsk Gartnerforbund

Norsk Gartnerforbund er en faglig- og næringspolitisk organisasjon for gartneri og hagebruk i Norge. Foreningen organiserer planteskoler, grønnsaks- og potetprodusenter, blomsterprodusenter og fruktprodusenter.
Hammarbytoppen

Hammarbytoppen er en kunstig laget ås i bydelen Björkhagen i sør-Stockholm, med en høyde på 93,5 meter over havet.
Den er bygget oppå Hammarby skibakke, som opprinnelig nådde 55 meter over havet. Byggingen startet i 1983 av fyllmasser fra blant annet byggingen av Globen, og over 800 000 kubikkmeter ble brukt. Høyden ble da 87,6 meter. I 2007 ble fyllmasser fra Hammarby sjöstad dumpet på toppen, som dermed økte til det nåværende 93,5 meter.
På Hammarbytoppen er det anlagt et alpinanlegg, kalt Hammarbybacken. Anlegget har 2 skitrekk og i alt 4 nedfarter, hvorav den lengste er 750 meter lang med en fallhøyde på 85 meter. Anlegget ble åpnet i 1990. Driften av alpinanlegget ble i 2006 overtatt av Skistar, som har rustet opp bakken og installert et nytt snøkanonsystem.
Afghanistans ambassade i Oslo

Sideakkrediteringer

Ved siden av Norge er ambassaden akkreditert til Sverige, Danmark, Finland og Island.
Tundrametallibelle

Utbredelse

Tundrametallibelle er utbredt bare aller lengst nord i Europa, Asia og Alaska. Den finnes såvidt inn i nordlige Sverige og Finland. I Norge er den funnet bare lengst nordøst i Finnmark.

Utseende

Kjønnene er ganske like. Fargen er metallglinsende svakt grønnlig, nesten helt svart. Foran på hodet, mellom øynene, er det to gule flekker. Hannen kan skilles fra andre hanner i familiegruppen på den særpregete «tangen» (anal-vedheng), bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 65 og 70 millimeter.

Levevis

Nymfen lever på bunnen langs bredden i grunne vannhull og mindre vann. Det fleste nordiske funn av nymfer er gjort like ved tregrensen.   
Eggene legges i vann. Utviklingen er trolig flere år.  De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er i juli og august.
Tundrametallibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Ostrovnoj

Historie

Byen ble grunnlagt den 17. september 1611, det fikk en liten flåtestasjon i 1915, og fikk status som ZATO i 1981. Tallet på innbyggerer vokste da til 14000 i 1996, men minket til 4000 i 2009. 
I 1951 ble det under arbeidsinnsats fra Gulag-fanger påbegynt bygging av Kolajernbanen (offisielt kodenacn Byggverk 509), hvis hovedstrekning skulle knytte sammen Apatity med Jokangabukten 300 kilometer unna. Det ble lagt spor for ca 110 kilometer før Stalins død i 1953, men så ble arbeidet innstilt. En del av den ferdigstilte strekningen er i bruk som del av forbindelsen til Revda, men Jokasta forble uten jernbaneforbindelse. Noen veiforbindelse finnes heller ikke. Man kommer hit med kystskip, helikopter eller småfly.
Rundt tre kilometer fra (da hetende) Gremikha ble det anlagt et hemmelig støttepunkt for den sovjetiske Nordflåten, bl. a. for atomubåter, med tilhørende boligkvarterer. Da ble dekknavnet Murmansk-140 tatt i brukt. I 1981 ble Gremikha i innlemmet i denne.
I 1992 fikk stedet byrettigheter, under ditt nåværende navn Ostrovoj (avledet av ostrov som betyr «øy»). Med krisen i den russiske marine i 1990-årene sank folketallet drastisk.
Lady Moscow

Lady Moscow er en sekstett som spiller en blanding av country, rock, balkan og jazz. 
Det Oslobaserte bandets instrumentsammensetning består i hovedsak av vokal, akustisk gitar, fiolin, trekkspill, klokkespill, kontrabass, banjo og trommer. Tekstene er på engelsk og omhandler blant annet depresjon, komplekse personligheter og situasjoner.

Biografi

Lady Moscow ble dannet i januar 2007, og bandets første konsert ble gjennomført i juni samme år. Siden har det spilt flere hundre konserter, deriblant på Radio Nova under STUDiO, Samfundet i Trondheim, Rockefeller og Parkteatret i Oslo. Bandet har også vært på flere turneer i Tyskland.
Høsten 2008 ga bandet ut albumet Barrel Dance, og i 2010 kom oppfølgeralbumet Things to do in Lehre. Nesten fire år senere ga bandet ut albumet A story about true love and weather.
U20-VM i friidrett 2018 – 3000 meter kvinner

3000 meter for kvinner under U20-VM i friidrett 2018 ble arrangert på Ratina stadion i Tammerfors 11. juli 2018.
Oslo (tettsted)

Tettstedet Oslo er hele det SSB-definerte området med sammenhengende bebyggelse omkring Oslo.
Dette tettstedet strekker seg fra Slemmestad i Røyken i sørvest, til Vardeåsen i Sørum i nordøst (45 km i luftlinje), og helt ned til Langhus i Ski i sørøst. Tettstedet Oslo har 1 000 467 innbyggere per 1. januar 2018.
SSB kom med nye definisjoner på tettsteder i 2014: Tettstedene Lommedalen, Heggedal og Nærsnes ble da skilt ut fra Oslo tettsted. Det bodde i alt 16 700 personer i de utskilte områdene.
Tettstedet Oslo er ikke identisk med Oslo kommune, byregionen eller Stor-Osloregionen. Oslo kommune er vesentlig mindre enn tettstedet med samme navn, mens storbyregionen er vesentlig større og defineres oftest slik at også byene Drammen og Moss inngår.

Bybebyggelse i tettstedet

Tettstedet er bygd opp rundt byen Oslo. Denne er i praksis indre by pluss områdene med mange arbeidsplasser like utenfor indre by. Disse strøkene er pr definisjon ikke en del av indre by siden de har for lite boliger pr areal og lavere tetthet. I tillegg til indre by er dermed disse strøkene en del av byen Oslo (fra vest mot øst; med tilgrensende indre by spesifisert): Skøyen vest for Frogner; Blindern, Gaustadbekkdalen og videre nordover Rikshospitalet nord for Marienlyst; Nydalen og Storo nord for Bjølsen og Sandaker; Helsfyr og Bryn øst for Vålerenga.
Tettstedet forøvrig utenfor denne byen regnes som forsteder (engelsk: suburban). Men også her finnes det sentrumsbebyggelse enkelte steder: Det har oppstått såkalte «suburban centers» i bl.a. Lillestrøm, Kolbotn og Sandvika som gir de nærliggende forstedene et tjenestetilbud. Av disse har Sandvika i Bærum kommune og Lillestrøm i Skedsmo kommune fått bystatus de siste 15 årene. Bystatus avgjøres (i motsetning til tettstedets omfang) av det respektive by/kommunestyre. Det er ingen reguleringer på hvor mange byer det kan være i hvert enkelt tettsted, eller pr kommune.

Språk

I tettstedet Oslo finnes det to tradisjonelle talemål, oslodialekt (og lignende østlandsdialekter i samme dialektkontinuum) og standard østnorsk. Disse talemålene har forskjellig historisk opprinnelse og er svært forskjellige. Det viktigste skillet går etter sosiale kriterier, ikke hvor man bor. Grovt sett er oslodialekt mest knyttet til Oslo øst på 18- og 1900-tallet, mens standard østnorsk dominerer på Oslo vest. Dette har endret seg de siste tiårene, ettersom standard østnorsk brer om seg på bekostning av dialekter både i Oslo og på hele Østlandet.
Bumerang

Bumerang er et kastevåpen opprinnelig laget av trevirke, men nå også gjort i komposittmaterialer. Bumerangen ble opprinnelig oppfunnet av australske aboriginene, men lignende våpen finnes også blant folkeslag i det nordøstre Afrika, indianerstammer i Arizona og Sør-California, og i India. En bumerang som er funnet i Polen antas å være omkring 30 000 år gammel.
Bumeranger finnes i mange forskjellige former og størrelse avhengig av opphavet og det tiltenkte formål. Den mest gjenkjennbare typen er den returnerende bumerangen som er en form for kastepinne som når den blir kastet på korrekt vis flyr i en bue og kommer tilbake til utgangspunktet. Andre typer er av den ikke-returnerende sorten, og enkelte igjen blir ikke kastet, men blir brukt som slagvåpen i nærkamp av aboriginer. Bumerangens bruksområde omfatter blant annet jaktvåpen, musikkinstrument, slagvåpen og leke. Størrelsen på bumeranger fra ende til ende varierer fra 10 cm til over 2 meter i lengde. Enkelte bumeranger kan ha utskjæringer eller være malt i et design som gir mening til den som laget den. De fleste bumeranger man ser i dag er enten av turist- eller konkurransevariantene, og er nesten utelukkende av den returnerende typen.

Historie

Bumerang-liknende gjenstander har blitt brukt over hele verden til jakt, religionsutøvelse og fritidsaktiviteter. Opphavet er fremdeles ikke fullstendig avklart. Forskning har vist at eldgamle stammer i Europa brukte spesielle kasteøkser. I tillegg ble det av faraoen i det gamle Egypt brukt en type pinne for å jakte på fugler. Forøvrig har det i bumerang-landet Australia blitt brukt bumeranger og jakt-pinner i mange tusen år. Navnet har sin opprinnelse hos en australsk aboriginstamme kalt Turuwal, som holdt til sør for Sydney i Australia.
I dag blir bumeranger mest brukt som sport. Det finnes flere forskjellige typer kaste-konkurranser: presisjon på returen, trikse-kasting, maksimal tid i luften, utholdenhet og annet. Dagens bumeranger er vanligvis konstruert av tre, plast eller komposittmaterialer, og finnes i mange farger og fasonger. De fleste bumeranger til sportsbruk veier mindre enn 100 gram, og bumerangene som brukes i maksimal tid i luften-konkurransene veier ofte mindre enn 25 gram.
John Moses (politiker)

Familie og yrke

Han ble født på Løvbrekke prestegård i Strand som sønn av sogneprest Henrik Bauer Moses og hustru Isabella Frederikke Desirée Eckersberg. Hans oldefar i direkte mannslinje var eidsvollsmannen John Moses.
Etter å ha fullført middelskolen på Kongsvinger i 1900 og toårig merkantilt kurs ved Christiania Handelsgymnasium i 1902, utvandret han til USA i 1905, og arbeidet for Great Northern Railway fra 1906 til 1911. Han begynte deretter på University of North Dakota hvor han tok bachelorgraden i 1914 og kandidatgraden i jus (Juris Doctor) året etter.
Han praktiserte deretter som advokat i Hazen i Nord-Dakota. Han giftet seg med Ethel Joslyn og de fikk de fire barna John R. Moses (1919–2007), James J. Moses (1922–2003) og Mary J. Moses Schwichtenberg (1923–1988).

Politisk virke

Han ble valgt som statsadvokat i Mercer County i årene fra 1919 til 1923 og fra 1927 til 1933.
I 1936 stilte han opp i guvernørvalget og kom på tredjeplass bak de to tidligere guvernørene, republikanerne William Langer og Walter Welford. Ved valget i 1938 ble han valgt som guvernør og etterfulgte  William Langer  som da hadde vært valgt som guvernør i to perioder.
I sin tid som guvernør arbeidet Moses for å reduserte de offentlige utgiftene og balansere budsjettene. Han ble gjenvalgt i valgene i 1940 og 1942. I krigsårene forsøkte han å få krigsindustri til Nord-Dakota, uten å lykkes. Han lyktes Imidlertid med å balansere budsjettene, og landbruket blomstret i hans periode, Hans embetsperiode var preget av økonomisk vekst for Nord-Dakota.
Moses var en populær guvernør, som kunne holde politiske taler på tysk, engelsk og norsk, avhengig av publikum. Som demokrat, fikk han likevel støtte fra begge partier.
Ved senatsvalget i 1944 slo han den sittende senatoren, republikaneren Gerald Nye, og ble valgt inn som senator fra Nord-Dakota.

Død

Moses døde 3. mars 1945, to måneder etter han hadde blitt innsatt i Senatet, under en åpen hjerteoperasjon.  Han er gravlagt på St. Mary's Cemetery i Bismarck.
Kjetil Manheim

Biografi

Manheim startet Mayhem sammen med Jørn Stubberud (bass) og Øystein Aarseth (gitar) i 1984. Før Manheim og Stubberud møtte Aarseth hadde de allerede spilt sammen i flere band uten at de var særlig fornøyde. De ville heller lage noe mørkere og hardere, som Venom og Sodom. Det var da de møtte Aarseth, som hadde samme ambisjoner som dem selv.
Manheim forlot bandet etter utgivelsen av albumet Deathcrush. Hans nye musikalske lidenskap ble noise, og siden 2001 har han gjort konserter i Oslo sammen med Russell Haswell, Lasse Marhaug og duoen Fe-mail. I 2013 dannet Anders Odden bandet Order sammen med Manheim, Messiah og René Jansen.
Manheim er  daglig leder for Blogg.no.